ભારતના રાષ્ટ્રપતિના ઉપયોગ માટે ખાસ ખરીદાયેલી સુરક્ષા સાધનોથી સજ્જ એવી છ કરોડ રૂપિયાની 'મર્સિડીઝ' કારની કિંમતના મુદ્દે ટીકા કરતા ઉત્તર પ્રદેશના પીલીભીત બેઠકના સંસદ સભ્ય વરુણ ગાંધીને યાદ કરાવવાનું કે દેશના આ સર્વોચ્ચ બંધારણીય પદ પર 'એન.ડી.એ. સરકાર' દ્વારા વર્ષ 2002માં એ.પી.જે. અબ્દુલ કલામની પસંદગી થઈ એ સાથે જ રાષ્ટ્રપતિના સુરક્ષાચક્રમાં ઠીક ઠીક વધારો થયો હતો. છ કરોડ રૂપિયાની ગાડી એનો જ એક ભાગ છે. દોસ્ત, ભવિષ્યમાં આવું બોલવાની ભૂલ ના કરતો. વખત છે ને માયાવતી રાષ્ટ્રપતિ હશે તો ફરી એક વાર જેલમાં પુરી દેશે. આભાર.